Samsung lancerer 5G telefon

LONDON: Samsung har netop lanceret nye flagskibe i deres S serie; S10, S10+ og S10e. Men der blev også plads til en 5G udgave af den nye telefon, kaldet – måske ikke så overraskende – Galaxy S10 5G. Telefonen bliver den største i serien med hele 6,7″ skærm.

Klar til sommer

5G er lige på trapperne over hele verden, og i Danmark burde det nye netværk være i luften i løbet af næste år – men Samsung tager altså forskud på glæderne ved at lancere deres første telefon der understøtter den nye teknologi. Og den nye S10 5G telefon er ifølge koreanerne allerede klar inden sommeren for alvor rammer.

Den største S10

5G udgaven af S10 er den største i serien med en skærm på hele 6,7″ med den højeste PPI i serien. På bagsiden er der også blevet plads til fire kameraer i stedet for de tre, der sidder på S10 og S10+. Til gengæld kommer telefonen kun i en 256GB udgave – og der er vel at mærke ikke mulighed for at udvide hukommelsen med SD kort – hvilket der ellers er på de andre i serien. Den har også et 4.500mAh batteri, hvilket er større end de normale S10 telefoner, og den får også endnu hurtigere fastcharging end de andre i serien. Frontkameraet får, ifølge Samsungs egne specifikationer får telefonen også “3D depth” kamera på forsiden – hvilket er en tilsvarende teknologi, Apple bruger i deres FaceID teknologi. Dermed vil Samsung kunne prale af samme sikkerhed som Apples iPhone.

Hvis Samsung overholder deres egen deadline bliver S10 5G en af de første telefoner på markedet med det nye og hurtigere netværk.

Samsung lancerer 5G telefon